|  |
| --- |
|  |

|  |  |  |
| --- | --- | --- |
| II. OSNOVNA ŠOLA ŽALECŠilihova 1, 3310 ŽalecE-mail: ii.os-zalec@guest.arnes.sispletna stran: <http://www.2os-zalec.si> | **LOGOTIP** | Tel.: 03/713-11-70Računovodstvo: 03/713-11-50Ident.št.za DDV.: 62175815TRR: 01100 600 8357 931, UJP Žalec |

**VZGOJNI NAČRT**

**II. OŠ ŽALEC**

**KAZALO**

[1. VIZIJA 2](#_Toc162517548)

[2. CILJI IN VREDNOTE 2](#_Toc162517549)

[3. NAČELA VZGOJNEGA DELOVANJA 2](#_Toc162517550)

[4. NAČINI DOSEGANJA IN URESNIČEVANJA CILJEV IN VREDNOT 3](#_Toc162517551)

[5. VZGOJNE DEJAVNOSTI 3](#_Toc162517552)

[6. VZAJEMNO SODELOVANJE S STARŠI 5](#_Toc162517553)

[7. SVETOVANJE IN USMERJANJE MEDSEBOJNIH PROBLEMOV IN SPOROV 5](#_Toc162517554)

[*8.* VZGOJNI UKREPI IN VZGOJNI OPOMIN 6](#_Toc162517555)

[9. ALTERNATIVNI UKREPI 6](#_Toc162517556)

[10. MEDIACIJA 6](#_Toc162517557)

[11. POHVALE, NAGRADE IN PRIZNANJA 7](#_Toc162517558)

[12. URESNIČEVANJE IN SPREMLJANJE 7](#_Toc162517559)

Na podlagi 60. d člena Zakona o osnovni šoli (Uradni list RS, št. 81/06 - uradno prečiščeno besedilo, 102/07, 107/10, 87/11, 40/12 - ZUJF, 63/13, 46/16 - ZOFVI-K, 49/16 - popr., 76/23) je na predlog ravnateljice II. osnovne šole Žalec (v nadaljevanju: II. OŠ Žalec), svet zavoda II. OŠ Žalec, dne, 4. 7. 2024, sprejel

**VZGOJNI NAČRT II. OSNOVNE ŠOLE ŽALEC**

Osnovna šola določa z vzgojnim načrtom vprašanja, pomembna za nemoteno življenje in delo v šoli.

Cilji vzgojnega načrta so opredeljeni v 2. členu ZOŠ,  ki navaja cilje osnovnošolskega izobraževanja. Vzgojno delovanje šole zakon natančno opredeljuje v 60. č, 60. d, 60. e, 60. f in 60. g členu.

Z vzgojnim načrtom šola določi načine doseganja in uresničevanja ciljev in vrednot iz 2. člena ZOŠ, ob upoštevanju potreb in interesov učencev ter posebnosti širšega okolja. Vzgojni načrt vsebuje vzgojne dejavnosti in oblike pri delu z učenci, vzajemno sodelovanje šole s starši, vzajemno sodelovanje zaposlenih, vključevanje v okolje ter uresničevanje vzgojnega načrta.

# VIZIJA

Na naši šoli si prizadevamo, da se otroci v njej dobro počutijo, da so varni in jim je ponujena pestra izbira različnih aktivnosti. Učence vzgajamo in učimo za samostojno in odgovorno življenje, pri čemer vključujemo tudi starše, za kar poskrbimo delavci šole, s pozitivno šolsko in delovno klimo ter z ustreznimi delovnimi pogoji.

# CILJI IN VREDNOTE

* Poštenost,
* oblikovanje delovnih in učnih navad,
* odgovornost,
* zdravje in higiena,
* upoštevanje pravil in dogovorov,
* medsebojni odnosi in spoštovanje (tudi medgeneracijsko sodelovanje),
* sprejemanje drugačnosti,
* skrb za okolje.

Vsako leto v letnem delovnem načrtu določimo prednostno vrednoto, ki jo bomo v tekočem letu še posebej zasledovali.

# NAČELA VZGOJNEGA DELOVANJA

* Skrb in zavzetost za vsakega učenca,
* čustvena in fizična varnost,
* strpnost, vključevanje in sodelovanje ter zaupanje,
* spodbudno učno okolje,
* skrb za izboljšanje učenčeve samopodobe,
* vzajemno sodelovalen odnos s starši,
* dogovarjanje in iskanje skupnih rešitev,
* načelo doslednosti,
* načelo aktivnega sodelovanja učiteljev in učencev,
* načelo sodelovanja s starši in z lokalno skupnostjo,
* načelo združevanja pravic in odgovornosti.

# NAČINI DOSEGANJA IN URESNIČEVANJA CILJEV IN VREDNOT

Vse naštete vrednote bomo gojili z zgledom, doslednostjo in motiviranjem.

# VZGOJNE DEJAVNOSTI

**PROAKTIVNE IN PREVENTIVNE DEJAVNOSTI**

Delujemo preventivno in proaktivno s pomočjo dejavnosti, ki se med seboj prepletajo. Te dejavnosti so:

|  |  |  |
| --- | --- | --- |
| **PREVENTIVNE DEJAVNOSTI** | **PRESEK PREVENTIVNIH IN PROAKTIVNIH DEJAVNOSTI** | **PROAKTIVNE DEJAVNOSTI** |
| * **Kakovost pouka,**

bomo ustvarjali z uporabo pestrih specialno-pedagoških metod, oblik in načinov dela v razredu. Skrbeli bomo za dobro razredno klimo, sodelovalno učenje in zagotavljali pogoje za doživljanje uspeha razreda in posameznika.* **Načini ocenjevanja,** v smislu celostnega razvoja oziroma napredka učenca, na podlagi strokovnih meril in kriterijev (tudi individualiziran program).
* **Dežurstvo učiteljev.**
* Vključevanje staršev in učencev v **oblikovanje individualiziranega programa.**
 | * **Spremljanje napredka učencev**, s poglobljenim timskim delom ter medpredmetnim in medrazrednim načrtovanjem učno-vzgojnega dela v aktivih.
* **Ure oddelčne skupnosti**, ki so skrbno načrtovane z jasno zastavljenimi cilji.
* **Delo šolske skupnosti:** člani predstavljajo razred in so nosilci predlogov, idej in pobud vrstnikov. Tako sodelujejo pri oblikovanju pravil, dajejo pobudo za aktivno preživljanje časa pred, med in po pouku, predlagajo različne dejavnosti.
* **Pohvale,** imamo pisne pohvale, ki se podeljujejo ob koncu šolskega leta in ustne pohvale, ki se izrečejo ob prizadevnosti učenca ali skupini učencev pri enkratni ali kratkotrajni aktivnosti.
* **Dodatne dejavnosti** za razvijanje sposobnosti, spretnosti in navad ter doživljanje uspeha. Vključevali se bomo v izvajanje projektov, raziskovalnih nalog, najrazličnejših tekmovanj, natečajev. Učenci bodo svoje interese in zadovoljstvo doživljali v okviru interesnih dejavnosti.
* Kotički za sproščanje (v razredu, soba za sproščanje, kotiček v telovadnici).
* Sistematična skrb za pozitivno šolsko klimo (povezovanje učencev med sabo po vertikali med odmori, interesnimi dejavnostmi, na tekmovanjih, v šolski skupnosti, na prireditvah), nagovori ravnateljice (prireditve, hospitacije v razredu, podelitev pohval in priznanj).
 | * **Pogovorne ure z učenci**: **svetovanje** je prva oblika pomoči učencem ob nespoštovanju drugih in ob kršitvah šolskih pravil. Tovrstna ura potrebuje jasno strukturo, v kateri učitelj vodi pogovor z učencem in ga usmerja. Po opravljanem pogovoru je potrebno narediti zapis, ki vključuje datum, ime in priimek, temo pogovora, zastavljene cilje in sprejem dogovora. Ta zapis je osnova za nadaljnje delo z učencem.
* **Šolska mediacija,** kjer učenci spoznavajo metode, kako rešujejo konflikte, se naučijo pogovarjati bolj mirno pod vodstvom učitelja …
 |

# VZAJEMNO SODELOVANJE S STARŠI

Zavedamo se, da je dobro sodelovanje s starši temelj vzgojno-izobraževalnega procesa. Oblike sodelovanja so naslednje:

* govorilne ure za starše (skupaj z učencem), v dopoldanskem (tedensko) in popoldanskem času;
* roditeljski sestanki skladno z letnim delovnim načrtom;
* pisna in ustna obvestila staršem;
* prireditve v šoli;
* razne oblike neformalnega druženja (dnevi odprtih vrat …);
* izobraževanja in delavnice za starše (vključno z zaposlenimi);
* skupno reševanje problemov (učenci, zaposleni) ob nastanku konkretnega dogodka.

# SVETOVANJE IN USMERJANJE MEDSEBOJNIH PROBLEMOV IN SPOROV

Svetovanje in usmerjenje je namenjeno učencem, posredno pa tudi njihovim staršem, pri reševanju problemov, ki so povezani s šolskim delom, doseganjem učno-vzgojnih rezultatov, zdravjem in razvojem učencev. Svetovanje izvajajo vsi strokovni delavci na rednih oblikah sodelovanja s starši in po potrebi.

Šolska svetovalna služba vodi tesno sodeluje s starši ob sprejemanju in evalvaciji individualiziranih učnih načrtov. Vodi postopek vpisa v osnovno in srednjo šolo. Šolska svetovalna služba je vsakodnevno na voljo za osebne pogovore z učenci in s starši.

Svetovanje in usmerjanje bo namenjeno učencem in njihovim staršem pri reševanju problemov, ki so povezani:

* z razvojem učenca,
* s šolskim delom,
* z odnosi z vrstniki in odraslimi,
* s sprejemanjem odgovornosti.
* **Svetovanje** je prva oblika pomoči učencem ob kršitvah šolskih pravil. Svetovalni pogovor opravi učitelj, pri katerem je prišlo do neupoštevanja pravil. Če se učenčevo vedenje ne izboljša, vključi učitelj razrednika,  ravnatelja in šolsko svetovalno delavko. Ob svetovalnem pogovoru se običajno oblikujejo pisni dogovori.
* **Mesečno spremljanje učencev** je namenjeno tistim učencem, ki ne upoštevajo šolskih dogovorov, kljub večkratnemu svetovanju učiteljev, razrednika, šolske svetovalne službe in ravnatelja. V mesečno spremljanje, so poleg vseh naštetih, vključeni tudi starši. Na timskem sestanku, na katerem je prisoten tudi učenec, se z njegovo pomočjo izoblikujejo dogovori, ki se zapišejo. Na vsakem naslednjem mesečnem srečanju, se najprej pregledajo dogovori zadnjega srečanja in uresničevanje le-teh.

# VZGOJNI UKREPI IN VZGOJNI OPOMIN

Vzgojni ukrepi, z njimi povezanimi postopki in ukrepi, so določeni v prilogi A, ki je sestavni del tega vzgojnega načrta.

Vzgojni opomini se izrekajo v skladu s 60. f členom Zakona o osnovni šoli.

# ALTERNATIVNI UKREPI

Alternativni vzgojni postopki oziroma ukrepi so prostovoljni, kar pomeni, da učenec in njegovi starši soglašajo z njihovo izvedbo. Omogoča učencu, ki je s svojim ravnanjem povzročil škodo na materialnem, socialnem, psihološkem ali etičnem področju drugemu, skupini ali šoli, da jo popravi. Učenec se sooči s posledicami svojega ravnanja, sprejme odgovornost za takšno ravnanje in poišče načine, s katerimi svojo napako popravi oziroma se z oškodovancem dogovori za smiselne načine poravnave.

# MEDIACIJA

Mediacija je sodobna in prostovoljna oblika reševanja konfliktov med različnimi udeleženci v šolskem okolju. To je proces konstruktivnega reševanja sporov ob pomoči nevtralne, tretje osebe – učitelja mediatorja.  Cilj je razrešitev določenega spora tako, da udeleženca mediacije najdeta za obe strani, sprejemljivo rešitev in sta oba zadovoljna.  Mediator je strokovno usposobljena oseba za nepristransko vodenje procesa mediacije. Proces vodi tako, da omogoča konstruktivno komunikacijo med udeleženci. Oba udeleženca prevzameta odgovornost za rešitev. Z mediacijo razvijamo pozitivne medsebojne odnose (osebnostno rast, dobro samopodobo, zmanjšujemo nasilne oblike vedenja), predvsem pa udeležencem ponujamo vzorec ustreznega načina reševanja sporov.

# POHVALE, NAGRADE IN PRIZNANJA

Učenci priznanja in nagrade prejmejo s strani organizatorja dogodka oziroma tekmovanja, na katerem so sodelovali.

Pohvale izda razrednik ob koncu šolskega leta na naslednjih področjih: večkratno kulturno in športno udejstvovanje ter za lep odnos do sošolcev in delavcev šole.

# URESNIČEVANJE IN SPREMLJANJE

Vzgojni načrt II. osnovne šole Žalec je temeljni dokument za delo na vzgojnem področju. Z njegovo realizacijo bomo uresničevali cilje iz 2. člena ZOŠ.

Naloge bodo med letom dopolnjevali s sklepi strokovnih organov šole, z okrožnicami in z navodili Ministrstva za šolstvo in šport in Zavoda RS za šolstvo ter s sklepi ustanovitelja.

Za realizacijo vzgojnega načrta so odgovorni vsi delavci šole.

Nosilci posameznih zadolžitev:

* **SVET ZAVODA ŠOLE:** Sprejme vzgojni načrt in poročilo.
* **UČITELJSKI ZBOR**: Opravlja vzgojno-izobraževalni proces, oblikuje analize in smernice.
* **RAZREDNIKI:** So odgovorni za vzgojno in ostalo delo v svojem oddelku.
* **STARŠI:** Sodelujejo pri pripravi in oblikovanju vzgojneganačrta.
* **RAVNATELJ:** Uresničuje, spremlja, zagotavlja in ugotavlja izvajanje.

Pri pripravi vzgojnega načrta so sodelovali strokovni delavci šole ter učenci in starši.

Vzgojni načrt je bil potrjen na seji sveta staršev dne, 4. 6. 2024, in na 9. redni seji sveta zavoda II. osnovne šole Žalec, dne, 4. 7. 2024.

Predsednica sveta zavoda

II. osnovne šole Žalec Ravnateljica

 Nina Vouk Petra Petrovič Pražnikar